**Din noapte în zori**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Taina mării, vraja ei

Vid abstract, m-a cuprins,

Glasul nopţii fără lună

Peste zări s-a întins,

Depărtarea o străpung

Cu noiane de gânduri,

Marinari fără mare

Scriu iubitelor rânduri,

Iară eu, ţărm pustiu

Pe nisip, lângă val,

Îmi revăd viaţa-ntreagă

Începând din aval,

Privesc bolta pavată

Şi ţâşnesc către stele,

Vechi iubiri îngheţate

Se topesc printre ele,

Nefirescul tumult

De reverii astrale,

Mă inundă cu patos

În trăiri abisale,

Cu universul din mine

Mă contopesc, mă inund,

Sărutându-mi trecutul,

În viitor căutând.

.............................

Negura se mistuie,

Gâfâie şi se crispează,

Întinderea albastră

Latent se-ncoronează,

În relief de valuri

Cu crestele cernite,

Se-nvârt doar pescăruşii

În dansuri îndrăcite,

O rază, încă una

Şi-un evantai apoi,

Însângerează zarea

Cu foc şi cu văpăi,

Iar ziua ce se-ascunde

Printre tăciuni şi jar,

Se-aprinde maiestoasă

În zori, zâmbind ştrengar.

..............................

Din feeria astrală

Dezertez, mă desprind,

Şi în baia de soare

Vise din vis se aprind.